
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/30 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	16 de setembre de 2019 

	Durada 
	des de les 19.00 fins a les 23.10 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/29 de la Junta de Govern Local de la sessió duta a terme el dia 2 de setembre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 1468/2019. Contracte obert simplificat sumari – Renovació del generador de la central hidroelèctrica Molí de Foix

	Favorable
	Tipus de votació: unanimitat

	A la vista de les característiques del contracte que es pretén adjudicar:
Renovació del generador de la Central Hidroelèctrica Molí de Foix
Procediment: obert simplificat sumari
Tramitació: ordinària 
Tipus de contracte: obres 
Classificació CPV: 45310000-3 
Accepta renovació: no 
Revisió de preus / fórmula: no 
Accepta variants: no 
Pressupost base de licitació: 50.741,05 €
Impostos: 21%
Total: 61.396,67 €
Lots: un únic lot
Durada d’execució prevista: 3 mesos 
Garantia provisional: no 
Garantia definitiva: no 
Garantia complementària: no 
A la vista de l'expedient de contractació tramitat:
Document
Data
Projecte tècnic
22 de juliol de 2019
Informe d’Intervenció
30 d’agost de 2019
Informe de necessitat i justificació
6 de setembre de 2019
Informe de secretaria
12 de setembre de 2019
Plec de clàusules administratives
13 de setembre de 2019
A la vista de les característiques i de l'import del contracte s'opta per l'adjudicació mitjançant procediment obert simplificat sumari.
Examinada la documentació que l'acompanya, vist l'informe de Secretaria, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Aprovar l'expedient de contractació, mitjançant procediment obert simplificat sumari per l’obra Renovació del generador de la central hidroelèctrica Molí de Foix, convocant la seva licitació.
Segon. Aprovar la despesa corresponent:
Exercici
Aplicació pressupostària
Import
IVA/IGIC
Total
2019
1610 61900
52.892,56 €
21%
64.000,00 €
Tercer. Aprovar els plecs de clàusules administratives particulars i de prescripcions tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible aquest dia de publicació de l'anunci de licitació.


CONVENIS
	Expedient 682/2019. Conveni de col·laboració amb l'Ajuntament d'Olius per l'enllumenat del Castellvell

	Favorable
	Tipus de votació: unanimitat

	Atès que cal dur a terme una millora puntual de l'enllumenat ornamental del Castellvell;
Atès que, en data 10 de maig de 1999, els ajuntaments de Solsona i d'Olius van subscriure un conveni de col·laboració per a la instal·lació i posterior manteniment de la il·luminació de tres façanes del Castellvell;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el conveni que es transcriu a continuació i facultar l'alcalde per a la seva signatura:
"Conveni de col·laboració entre l'Ajuntament d'Olius i l'Ajuntament de Solsona per l'enllumenat del Castellvell
Olius, __ de __________ de 2019
Reunits
D'una banda, Antoni Márquez i Macarro, alcalde i en representació de l'Ajuntament d'Olius, amb CIF núm. P2518900B.
I de l'altra banda, David Rodríguez i González, alcalde i en representació de l'Ajuntament de Solsona, amb CIF núm. P2525700G.
Actuen
El primer, en nom i representació de l'Ajuntament d'Olius, facultat per a aquest acte per acord de Ple del dia 5 d’agost de 2019.
El segon, en nom i representació de l'Ajuntament de Solsona, facultat per a aquest acte per acord de la Junta de Govern Local del dia 16 de setembre de 2019.
Manifesten
I. Que al terme municipal d'Olius s'hi troba el recinte del Castellvell, edificació del segle X, i que és visible des de bona part del municipi de Solsona, de manera que ha esdevingut un dels símbols d'aquesta ciutat i un punt de referència per a tots els solsonins.
II. Que, en data 10 de maig de 1999, ambdós ajuntaments van subscriure un conveni de col·laboració per a la instal·lació i posterior manteniment de la il·luminació de tres façanes del Castellvell.
III. Que, d’acord amb el conveni, l’Ajuntament d’Olius assumia les despeses corresponents a la instal·lació de l’enllumenat i al manteniment ordinari del mateix, mentre que l’Ajuntament de Solsona es feia càrrec del consum elèctric que comportés aquesta instal·lació.
IV. Que el conveni esmentat establia el calendari, els horaris i els tres tipus d’il·luminació possibles.
V. Que, vint anys després de la instal·lació, i tot i els treballs de manteniment i les reparacions que s’hi han anat efectuant periòdicament, l’estat de la mateixa no és avui òptim, motiu pel qual se’n considera convenient la renovació.
VI. Que, mentre no es disposi dels recursos necessaris per emprendre una inversió d’aquesta envergadura, es fa precisa la renovació, almenys, de certs focus.
VII. Que, atès que l’Ajuntament d’Olius disposa de varies lluminàries (focus) que, en aquests moments no tenen una utilitat concreta, s’ha considerat oportú aprofitar-los i col·locar-los al sistema d’enllumenat objecte d’aquest conveni, la qual cosa ha comportat una inversió de 1.583,95 €.
Per això les parts signen un conveni de col·laboració en base als següents
Acords
1. La despesa per la instal·lació d’una lluminària i revisió de la resta de l’equipament instal·lat, serà assumida per ambdós ajuntaments a parts iguales, sent l’Ajuntament d’Olius qui contracti els treballs necessaris per a la seva instal·lació.
2. L’Ajuntament de Solsona abonarà a l’Ajuntament d’Olius la quantitat corresponent a la meitat de la despesa efectuada, és a dir 791,97 €.
3. Una vegada instal·lats els nous focus i posats en funcionament, i tal i com ja es va acordar al conveni de 10 de maig de 1999, l’Ajuntament d’Olius es farà càrrec de les despeses de manteniment i l’Ajuntament de Solsona de les despeses de consum.
4. Pel que fa al calendari i als horaris de funcionament, seran els mateixos que ja es van preveure al conveni més amunt esmentat i que es transcriuen a continuació:
“L'Ajuntament d'Olius i l'Ajuntament de Solsona convenen els diferents tipus d'il·luminació en funció del dia en què ha d'estar il·luminat el Castellvell. L'horari d'il·luminació a l'estiu i hivern serà de 3 hores (de 21 a 24 h i de 19 a 22 h, respectivament):
- Del dia 1 d'octubre al 30 d'abril, s'il·luminarà les nits de dissabte i de diumenge, amb una potència total de 6.300 W (il·luminació tipus 2, segons la classificació del projecte de Ramon Padullés i Rossell).
- Entre els dies 1 de maig i 30 de setembre, s'il·luminarà cada dia, del tipus 2 les nits de dissabte i diumenge, i del tipus 1 la resta de dies (3.000 W).
- Els dies excepcionals s'il·luminarà amb el tipus 3 (13.300 W).
Als efectes del que preveu l'acord anterior, es consideraran dies excepcionals els següents:
- del 7 a l'11 de setembre
- del 23 de desembre al 7 de gener
- Setmana Santa
- els tres dies de la Fira de Sant Isidre
- el primer diumenge de maig (Festa Major del Castellvell)
- el dia 3 d'agost (Sant Esteve)
- el dia 6 d'agost (Sant Salvador)
- el dia 1 d’octubre
- tots els dies del Carnaval de Solsona.”
5. En tot allò que no estigui previst al conveni que avui se signa, continuaran sent vigents els acords del conveni de 10 de maig de 1999.
El present conveni regirà des del mateix dia de la seva signatura, i es donarà per finalitzat quan qualsevol de les parts el denunciï amb dos mesos d'antelació.
I perquè així consti i en prova de conformitat amb el que anteriorment s'ha exposat, ambdues parts signen el present conveni de col·laboració, per duplicat, en el lloc i la data al principi indicats."


 
	Expedient 1563/2019. Conveni de col·laboració amb Motor Club Solsonès per a l'organització d'una prova del Campionat World Enduro Super Series, durant els anys 2019, 2020 i 2021

	Favorable
	Tipus de votació: unanimitat

	Atès que Motor Club Solsonès organitzarà, durant els anys 2019, 2020 i 2021 una prova del Campionat WESS (World Enduro Super Series), una activitat que repercutirà de manera molt positiva a Solsona;
A proposta de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar el conveni de col·laboració que es transcriu a continuació i facultar l'alcalde per a la seva signatura:
"Conveni de col·laboració entre l'Ajuntament de Solsona i Motor Club Solsonès
Solsona, ___ de setembre de 2019
Reunits
D’una banda, David Rodríguez i González, alcalde de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, Ramon Andreu i Bosch, president de Motor Club Solsonès, actuant en el seu nom i representació, amb seu social al Casal de Culturas i Joventut de Solsona, local 9, i amb CIF núm. G25539701.
Exposen
I. Que el Motor Club Solsonès (en endavant, MC Solsonès) és una associació privada amb personalitat jurídica i capacitat d’obrar i d’actuar i sense ànim de lucre, format per persones físiques, els objectius bàsics del qual són el foment, el desenvolupament i la pràctica continuada de l’activitat física i esportiva, concretament en la pràctica del motociclisme.
II. Que els dies 4, 5 i 6 d’octubre de 2019 el MC Solsonès, conjuntament amb Bassella Experience, organitza una prova del campionat WESS (World Enduro Series), amb categoria de Campionat del Món, que transcorrerà per vies diverses del Solsonès i amb el centre neuràlgic a Solsona.
III. Que és previst que aquesta prova se celebri també els exercicis 2020 i 2021.
IV. Que l’activitat esmentada al punt anterior és un dels esdeveniments del món de l’Off Road més importants a nivell mundial, amb un seguiment massiu, fet que repercuteix de manera positiva a la ciutat de Solsona.
V. Que és voluntat de l’Ajuntament de Solsona (en endavant, l’Ajuntament) col·laborar amb el MC Solsonès i, per formalitzar-ho, acorden signar un conveni de col·laboració que ho reguli.
Per tot això, les parts
Acorden
Primer. MC Solsonès organitzarà, amb caràcter anual i fins a l’any 2021 (inclòs) , una prova del campionat WESS (World Enduro Series), amb categoria de Campionat del Món, que transcorrerà per vies diverses del Solsonès i amb el centre neuràlgic a Solsona.
Segon. Per fer front a les despeses que la prova comportarà, l’Ajuntament subvencionarà el MC Solsonès amb una aportació anual de 5.000,00 € (cinc mil euros) que es farà efectiva el mes de setembre de l’any en curs, prèvia presentació del programa d’actes, i caldrà justificar-la abans del dia 31 d’octubre del mateix exercici.
Tercer. El MC Solsonès sol·licitarà, anualment, autorització de l’Ajuntament per poder utilitzar els camins municipals pels quals transcorri la prova. Pel que fa a la resta de vies per les quals hagi de transcórrer la prova, ho sol·licitarà als titulars respectius.
Quart. Previ informe favorable dels Serveis Tècnics Municipals i de la Policia Local, l’Ajuntament concedirà el permís sol·licitat pel que fa als camins de titularitat municipal. Si escau i ho considera convenient, podrà fixar una fiança per cobrir els possibles desperfectes ocasionats.
Cinquè. El MC Solsonès es compromet a dur a terme les actuacions necessàries per reposar els camins municipals al seu estat inicial una vegada hagi finalitzat la cursa. L’incompliment d’aquest punt podrà comportar la revocació de la subvenció i, en el cas que s’hagi fixat, de la fiança dipositada.
Sisè. L’Ajuntament cedirà gratuïtament a MC Solsonès l’ús dels equipaments i dependències municipals necessaris per a l’activitat, en funció de la disponibilitat dels mateixos. MC Solsonès haurà de tramitar-ne la reserva a través del web de l’Ajuntament.
Setè. També en funció de la seva disponibilitat, l’Ajuntament cedirà el material del que disposi i que pugui ser d’ajut en el desenvolupament de la cursa (tanques, cons, senyalització viària...).
Vuitè. MC Solsonès farà constar la col·laboració de l’Ajuntament en tot el material publicitari que s’editi en motiu de les curses.
Novè. El conveni que avui se signa fa relació a les proves que s’organitzaran els anys 2019, 2020 i 2021. En el cas que, en alguna d’aquestes anualitats, no se celebrés la prova, aquest conveni quedaria automàticament rescindit.
Desè. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
Onzè. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament."


 
	Expedient 1566/2019. Conveni de col·laboració amb el Casal Popular La Fura per l'organització d'actes en el marc de la Festa Major

	Favorable
	Tipus de votació: unanimitat

	Atès que el Casal Popular La Fura organitza un seguit d'actes en el marc de la Festa Major;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda  aprovar el conveni que es transcriu a continuació i facultar a l'alcalde per la seva signatura:
"Conveni de col·laboració entre l'Ajuntament de Solsona i el Casal Popular La Fura
Solsona, 6 de setembre de 2019
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb CIF núm. P2525700G.
I, de l’altra, Marta Puig i Subirà, en representació del Casal Popular La Fura, actuant en el seu nom i representació, amb seu social a la plaça de Sant Pere, 7 i amb CIF núm. G25599721.
Exposen
I. Que el Casal Popular La Fura (en endavant, la Fura) és una entitat que, entre altres, té com a objectiu l’organització, a la ciutat de Solsona, d’activitats adreçades al públic juvenil.
II. Que l’Ajuntament de Solsona (en endavant, l’Ajuntament), a través de la regidoria de Cultura, organitza anualment els actes de la Festa Major.
III. Que un dels actes que figuren anualment al programa d’actes de la Festa Major és el de l’aplec independentista que se celebra al Castellvell el dia 10 de setembre, així com el concert que es duu a terme la nit d’aquest mateix dia, activitats, ambdues, organitzades per la Fura.
IV. Que és voluntat de l’Ajuntament col·laborar econòmicament en l’organització dels actes esmentats en el punt anterior es faci conjuntament i signar un conveni de col·laboració que reguli el procediment a seguir amb aquesta finalitat.
Per tot això, les parts
Acorden
Primer. La Fura organitzarà l’aplec independentista del dia 10 de setembre al Castellvell i tindrà cura també de la contractació de l’intèrpret o intèrprets del concert que aquest mateix dia a la nit es fa a la plaça de Sant Joan o en qualsevol altre indret de Solsona previ acord amb l’Ajuntament.
Segon. Per col·laborar amb l’aplec independentista i el concert, l’Ajuntament subvencionarà La Fura amb una aportació única de mil euros (1.000,00 €). En el cas que només es realitzi l’aplec independentista i no el concert, l’Ajuntament subvencionarà La Fura amb una aportació única de cinc-cents euros (500,00 €).
Tercer. La proposta del grup o grups que actuarà o actuaran al concert i els ponents serà feta per la Fura. No obstant això, es consensuarà prèviament amb l’Ajuntament abans de la contractació definitiva.
Quart. L’Ajuntament de Solsona figurarà com a col·laborador de l’acte en tot el material de difusió que La Fura faci.
Cinquè. L’Ajuntament inclourà el concert que es fa el dia 10 de setembre a la nit a la plaça de Sant Joan o en qualsevol altre indret de Solsona prèviament consensuat amb l’Ajuntament dins el Pla Específic Municipal de la Festa Major. En aquest sentit, la contractació de la seguretat i dels serveis preventius de tipus sanitari que siguin preceptius per normativa per a l’organització del concert anirà a càrrec de l’Ajuntament.
Sisè. La Fura informarà a la regidoria de Cultura, abans del 15 de juliol de l’any en curs, del concerts i de les altres actuacions programades, per tal que es puguin incloure al programa d’actes de la Festa Major.
Setè. El conveni que avui se signa fa relació a la Festa Major de l’any 2019. D’acord amb la llei 40/2015 d’1 d’Octubre de règim jurídic del sector públic, tindrà una vigència d’un any. En qualsevol moment abans de la finalització del termini previst a l’apartat anterior, els signants del conveni en poden acordar unànimement la pròrroga per un període de fins a quatre anys addicionals o la seva extinció.
Vuitè. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
- memòria justificativa de l’actuació
- cost total de l’actuació (còpia de les factures i altres documents de valor probatori equivalent)
- finançament de l’actuació (recursos propis i altres ajuts)
- full de dades bancàries.
Novè. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
I, perquè així consti, les parts signen el present conveni per duplicat i a un sol efecte en la data i lloc indicats a l’encapçalament."


GOVERNACIÓ
	Expedient 1451/2019. Autorització filmació nucli antic de Solsona, dia 19 de setembre

	Favorable
	Tipus de votació: unanimitat

	Vista la sol·licitud presentada i subscrita per l'agència After Share, SL, amb NIF núm. B64457427, en què demana autorització per poder dur a terme una filmació dins el nucli antic de Solsona pel projecte The Catroom, impulsat pel grup editorial RBA i l'Agència Catalana de Turisme, el dia 19 de setembre, de les 9.00 a les 19.30 hores; també demana poder tallar el trànsit de vehicles a la plaça de Sant Joan, de 9.30 a 13.00 hores i al carrer del Castell, al carrer de Llobera, a la plaça Major i a la plaça de Palau, de 16.00 a 19.30 hores;
Vist l'informe 386/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l’autorització sol·licitada i es comunica al sol·licitant que es tallaran tots els accessos al nucli antic amb les pilones i s'afegiran tanques al carrer de la Regata, al carrer de Sant Cristòfol, al carrer de la Mare de Déu, al carrer de Sant Miquel Petit i al carrer de Sant Pau per restringir el pas de vehicles.


	Expedient 1491/2019. Creu Roja El Solsonès – captació de socis al carrer

	Favorable
	Tipus de votació: unanimitat

	Vista la sol·licitud presentada i subscrita per la representant de Creu Roja El Solsonès, en què demana permís per poder dur a terme l’activitat de “captació de socis al carrer” el dia 6 de setembre, de les 9.00 a les 14.00 hores i de les 16.00 a les 20.00 hores, als carrers de Solsona;
Vist l’informe 404/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que s'autoritza dur a terme l'activitat als carrers de Solsona, sempre que és faci sense entorpir la circulació de vehicles i vianants.


	Expedient 1502/2019. Trobada de gegantons i bestiari al C/ Segarra, dia 21 de setembre

	Favorable
	Tipus de votació: unanimitat

	Vista la sol·licitud presentada i subscrita per l'Associació de Veïns de la Cabana d'en Geli, en què demana autorització per poder dur a terme una trobada de gegants i bestiari i un berenar amb música de banda o amb altaveus, per animar l'ambient, al carrer de la Segarra el dia 21 de setembre;
Vist l'informe 408/2019 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda autoritzar la trobada. Es comunica al sol·licitant que es tallarà el trànsit de vehicles de la zona per tal de garantir la seguretat dels assistents.


 
	Expedient 1520/2019. Policies de barri

	Favorable
	Tipus de votació: unanimitat

	Seguint les directrius de la reunió celebrada el dia 26 de juliol de 2019 amb l'alcalde, el regidor delegat de Governació i el caporal cap de la Policia Local de l’Ajuntament de Solsona, es va concretar, per facilitar les tasques de manteniment i millora dels barris, repartir els agents de la Policia Local per sector o barri de Solsona, així cadascú tindrà la responsabilitat de vetllar pel barri assignat, i comunicar de manera més eficient les incidències al regidor adscrit al barri, de la mateixa manera el regidor comunicarà a l’agent adscrit, les incidències i millores que li arribin del ciutadà.


SUBVENCIONS
	Expedient 1517/2019. Subvenció – projecte "Treball als barris”

	Favorable
	Tipus de votació: unanimitat

	En el DOGC núm. 7913, de 9 de juliol de 2019, s’ha publicat la Resolució TSF/1847/2019, de 26 de juny, per la qual s'obre la convocatòria per a l'any 2019 per a la concessió de subvencions destinades al "Programa de suport als territoris amb majors necessitats de reequilibri territorial i social: Projecte Treball als Barris" (SOC-Projecte Treball als Barris) (ref. BDNS 465044).
Atès que el Projecte d’Intervenció Integral del Nucli Antic de Solsona va ser aprovat l’any 2005, en la convocatòria de projectes d’intervenció integral en barris o àrees urbanes per part de la Generalitat de Catalunya a l’empara de la Llei 2/2004, de 4 de juny, de millora de barris; àrees urbanes i viles que requereixen una atenció especial i que per aquest motiu l’ajuntament de Solsona pot ser entitat beneficiaria d’aquesta subvenció;
Atès que el Servei Públic d’Ocupació de Catalunya (SOC), subvenciona el 100% del cost total del projecte “Treball als barris”;
Atès que les accions ocupacionals i de desenvolupament local subvencionables que comporten la carta de serveis del projecte “Treball als barris”, es concreten en 5 programes;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acollir-se als ajuts previstos a la resolució esmentada i sol·licitar la subvenció al Servei Públic d’Ocupació de Catalunya, per a l’execució l’any 2019 dels següents programes del projecte “Treball als Barris”:
- En el marc del Programa A (Programes específics de caràcter experimental i innovador per afavorir la inserció sociolaboral de col·lectius amb dificultats d'inserció), una subvenció de 45.282,29 € pel Servei Connectem.
- En el marc del Programa D (programes d’experienciació laboral), una subvenció de 88.979,23 € per a la contractació, durant 9 mesos i a jornada completa, d’un/a tècnic/a de dinamització de la borsa d’habitatge de lloguer i de dos oficials i dos peons de la construcció, per a la brigada municipal.


VARIS
	Expedient 1539/2019. Incorporació d'una parada discrecional a les línies Solsona-Manresa-Barcelona i Farga de Moles-Solsona-Barcelona

	Favorable
	Tipus de votació: unanimitat

	L'alcalde dona compte de l’escrit trames pel representant de SAU Alsina Graells de Auto Transportes, en què es comunica la incorporació d'una parada discrecional, a les línies Solsona-Manresa-Barcelona de la concessió Barcelona i Castellar de n’Hug amb prolongacions (V-GV-6465) i Farga de Moles-Solsona-Barcelona de la concessió Barcelona-Eth Pont de Rei-Puigcerdà, amb filloles (V-3193).


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

